CELEX: 62018CB0613
Language: el
Date: 2020-01-21 00:00:00
Title: Υπόθεση C-613/18: Διάταξη του Δικαστηρίου (έκτο τμήμα) της 21ης Ιανουαρίου 2020 [αίτηση του Tribunal Tributário de Lisboa (Πορτογαλία) για την έκδοση προδικαστικής αποφάσεως] – Estado do Canadá κατά Autoridade Tributária e Aduaneira (Προδικαστική παραπομπή – Άρθρο 99 του Κανονισμού Διαδικασίας του Δικαστηρίου – Περιορισμοί στις κινήσεις κεφαλαίων από ή προς τρίτες χώρες – 'Αμεση φορολογία – Φόρος εισοδήματος νομικών προσώπων – Κέρδη διανεμόμενα από εταιρίες που εδρεύουν στην Πορτογαλία – Μείωση της βάσεως επιβολής του φόρου)

9.3.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 77/8
            
         
      Διάταξη του Δικαστηρίου (έκτο τμήμα) της 21ης Ιανουαρίου 2020 [αίτηση του Tribunal Tributário de Lisboa (Πορτογαλία) για την έκδοση προδικαστικής αποφάσεως] – Estado do Canadá κατά Autoridade Tributária e Aduaneira
      (Υπόθεση C-613/18) (1)
      
      (Προδικαστική παραπομπή - Άρθρο 99 του Κανονισμού Διαδικασίας του Δικαστηρίου - Περιορισμοί στις κινήσεις κεφαλαίων από ή προς τρίτες χώρες - 'Αμεση φορολογία - Φόρος εισοδήματος νομικών προσώπων - Κέρδη διανεμόμενα από εταιρίες που εδρεύουν στην Πορτογαλία - Μείωση της βάσεως επιβολής του φόρου)
      (2020/C 77/11)
      Γλώσσα διαδικασίας: η πορτογαλική
      
         Αιτούν δικαστήριο
      
      Tribunal Tributário de Lisboa
      
         Διάδικοι στην υπόθεση της κύριας δίκης
      
      Estado do Canadá
      κατά
      Autoridade Tributária e Aduaneira
      
         Διατακτικό
      
      Τα άρθρα 63 και 65 ΣΛΕΕ έχουν την έννοια ότι αντιτίθενται σε ρύθμιση κράτους μέλους όπως η επίμαχη στην κύρια δίκη, βάσει της οποίας τα μερίσματα που διανέμονται από εδρεύουσα στην ημεδαπή εταιρία υπόκεινται σε φόρο του οποίου ο πραγματικός συντελεστής είναι υψηλότερος στην περίπτωση που εισπράττονται από νομικό πρόσωπο που εδρεύει σε τρίτη χώρα του οποίου η κυρίως ασκούμενη δραστηριότητα δεν είναι εμπορική, βιομηχανική ή γεωργική από ό, τι στην περίπτωση που τα μερίσματα αυτά εισπράττονται από ένα τέτοιο νομικό πρόσωπο που εδρεύει στο εν λόγω κράτος μέλος. Το αντίθετο ισχύει μόνο σε περίπτωση που η εφαρμογή της φορολογικής συμβάσεως μεταξύ του Καναδά και της Πορτογαλικής Δημοκρατίας, η οποία υπεγράφη στις 14 Ιουνίου 1999, για την αποφυγή της διπλής φορολογίας και την πρόληψη της φοροδιαφυγής στον τομέα του φόρου εισοδήματος, καθιστά δυνατή την αντιστάθμιση των επιπτώσεων της διαφορετικής μεταχειρίσεως η οποία οφείλεται στη νομοθεσία του εν λόγω κράτους μέλους, πράγμα που εναπόκειται στο αιτούν δικαστήριο να εξακριβώσει.
      
         (1)  EE C 445 της 10.12.2018.